*Ezt hallva, azok kezdtek elszállingózni. Először az idősebbek távoztak, majd egymás után mind eltűntek. Végül csak Jézus és a középen álló asszony maradt ott.* (Jn 8,9)

Az írás hatására mindenki elment a helyszínről. Jézus nem válaszolt konkrétan a kérdésre, de a helyzet megoldódott. A vádlók eltűntek, a vádlott maradt. Bár a kényszer megszűnt, ami ezt az asszonyt Jézus mellé hozta, ő maradt. Jó választás!

Az ok szinte nem is fontos, amely Jézus közelébe juttat. Maradj Mellette! A legkilátástalanabb helyzetekből is ki tud menteni, Neki nagyon jó megoldásai vannak. Bízhatsz Benne! Nem áll a vádlók közé hogy vádoljon, hanem megvéd. Neki gondja van rád! Bízz Benne! *Vadon Gyula*